Tk3

Tk3, lempinimi Pikku-Jumbo, on Valtionrautateiden käyttämä höyryveturi, tyypiltään kevyt tavarajunaveturi. Vetureita rakennettiin kaikkiaan 161 kappaletta vuosina 1927–1953. Tk3 oli valmistusmäärältään suurin höyryveturisarja Suomessa, ja kaikki sarjan veturit eivät ehtineet olla samaan aikaan käytössä.Salo 2009: 36. Veturit saivat alun perin sarjamerkinnän K5, joka vaihdettiin Tk3:ksi vuonna 1942.

Tk3-vetureita oli käytössä tavarajunissa höyryveturiliikenteen päättymiseen saakka vuonna 1975. Osa vetureista jouduttiin luovuttamaan Neuvostoliitolle talvisodan jälkeen, jolloin tuli tarvetta uusille vetureille. Suomalaisten Tampellan ja Lokomon veturitehtaiden rajallisesta tuotantokapasiteetista johtuen veturit 1147–1166 rakensi tanskalainen Frichs vuonna 1949.

Tk3 muistuttaa raskaampaa Tv1-tavarajunaveturia. Veturi on kaksoiskoneistoinen ja tulistajatyyppinen. 

Teknisiä tietoja
 Akselijärjestys 2-8-0
 Pituus 16,000 m
 Suurin sallittu nopeus 60 km/h
 Vetopyörien halkaisija 1 270 mm
 Vetovoima 9 550 Kp / 94 kN
 Tulipinta 84,8 m²
 Työpaine 14,0 kp/cm²
 Vesitila 9,5 m³
 Halkotila 10,0 m³
 Hiilitila 4,5 m³
 Sylinteri/isku 460/630 mm

 Säilyneet Tk3-veturit 
 Veturi # Valmistaja Valmistettu Valm. # Sijoitettu Muuta 852  Lokomo  1929  82  Pieksämäki  859  Lokomo  1929  89  Kouvola (1970–)  Pintakunnostettu 2019 1103  Lokomo  1943  141  Englanti (1990–)  1104  Lokomo  1943  142  Haapamäki, Keuruu  1105  Lokomo  1943  143  Pietari, Venäjä  1106  Lokomo  1943  144  Parolan panssarimuseo, Hattula  1108  Lokomo  1943  146  Hyvinkää Omistaja Sinisten Vaunujen Ystävät ry (2023 alkaen)  1111  Lokomo  1944  149  Haapamäki, Keuruu  1112  Lokomo  1944  150  Vaala  1129  Tampella  1945  526  Haapamäki, Keuruu  1130  Tampella  1945  527  Haapamäki, Keuruu  1132  Tampella  1945  529  Suolahti, Äänekoski (22.9.2016–)  1134  Tampella  1946  531  Ongar, Essex, Englanti  1135  Tampella  1946  562  Haapamäki, Keuruu (29.8.1987–)  1136  Tampella  1947  563  Haapamäki, Keuruu  Museoajoja 2006– (om. HMVY) 1138  Tampella  1947  565  Suolahti, Äänekoski  1139  Tampella  1947  566  Haapamäki, Keuruu  Museoajoja 1979–1987 1140  Tampella  1947  567  Haapamäki, Keuruu  1144  Tampella  1948  571  Bressingham, Norfolk, Englanti  1147  Frichs  1949  393  Rovaniemi  1148  Frichs  1949  394  Rovaniemi (29.7.2007−)  Museoajoja 2007– 2008 (om. Jemisoft Oy)Väriltään sininen. 1150  Frichs  1949  396  Toijala, Akaa  Museoajoja 1976–2017 (siirtynyt Veturimuseon omistukseen 2025) 1151  Frichs  1949  397  Englanti (2005–)  Museoajoja 1995–?Toimi Sinebrychoffin mainosveturina, jolloin numero oli tilapäisesti 1819. Punainen väri säilytetty. 1152  Frichs  1949  398  Ämmänsaari, Suomussalmi  1154  Frichs  1949  400  Kauppakeskus Veturi, Kouvola (6.6.2012–) Pelkkä veturi, ilman tenderiä. 1157  Frichs  1949  403  Englanti (1990–)  1159  Frichs  1949  405  Kokkola  Maalattiin uudelleen heinäkuussa 2020. 1163  Frichs  1949  409  Pasila, Helsinki  1165  Frichs  1949  411  Seinäjoki (10.11.1997–)  1167  Lokomo  1952  163  Rauma  Ehostettu vuonna 2012. 1168  Lokomo  1952  164  Porvoo (–3.8.2014)Nurmes (5.8.2014–) Museoajoja 1999– (om. Höyryraide Oy)"Lili" 1170  Lokomo  1953  166  Karjaa, Raasepori 

Veturin numero 1168 omistaa Höyryraide Oy, joka kunnosti veturin liikennöintikuntoiseksi jo vuosina 1996–1999. Museoliikennöinnin Höyryraide aloitti Porvoon radalla heti veturin kunnostuksen valmistuttua kesällä 1999. Höyryveturi Tk3 1168 on ainoa Lokomon valmistama Tk3 -sarjan veturi, joka on kunnostettu museoliikenteeseen.

Nro 1136 Haapamäen museoveturiyhdistyksen hallussa.Haapamäen museoveturiyhdistys: Tk3 

Nro 1150, kolmas käyttökuntoinen Tk3 on Veturimuseon hallinnoima ja VR:n omistama. 

Syksyllä 2007 valmistui ajokuntoon Rovaniemelle sijoitettu Tk3 1148. Sen liikennekelpoisuustarkastus tehtiin marraskuun lopussa 2007. Sitä käytettiin brittituristeille tarkoitetussa Arctic Express -junassa. 

Näiden neljän lisäksi Englannissa, Epping-Ongar -museorautatiellä, on ajokuntoisena aiemmin Suomessa käytössä ollut Tk3 1151 (sponsorinumeroltaan 1819). Sen omistaa brittiläinen Nigel Sill, ja se laivattiin Englantiin vuonna 2005. 

Tk3-vetureita on myös useilla asemilla muistomerkkeinä sekä muun muassa Haapamäen höyryveturipuistossa.

Lähteet

SRHS: Tietoa Suomen vetureista 

Viitteet

Aiheesta muualla

Kevyt tavaraliikenneveturi TK3 

Luokka:Museorautatiekalusto
Luokka:Suomalaiset höyryveturit